Solidariteit verheug oor nul sterftes by Sibanye-Stillwater - Solidariteit WêreldSolidariteit Wêreld
Tuis › Nuuskantoor › Solidariteit verheug oor nul sterftes by Sibanye-Stillwater
Solidariteit verheug oor nul sterftes by Sibanye-Stillwater
Solidariteit verwelkom met groot vreugde en waardering die prestasie van Sibanye-Stillwater se Goudsegment ten opsigte van veilige produksie sonder ‘n noodlottige insident oor ‘n tydperk van een jaar en sewe miljoen sterftevrye skofte.
2018 was ‘n donker jaar vir Sibanye-Stillwater met 21 noodlottige mynongelukke tussen 1 Januarie 2018 en 30 Junie 2018. Georganiseerde arbeid het hierdie tydperk as “die Sibanye-Stillwater Storm van 21” genoem. Sedertdien het alle belanghebbendes in beroepsgesondheid en veiligheid by Sibanye-Stillwater byeengekom, met ander woorde georganiseerde arbeid, senior mynbestuur en die Departement van Minerale Hulpbronne en Energie om die probleme te ontleed en oplossings te vind met die doel om gesondheid en veiligheid by Sibanye-Stillwater SA te verbeter. Solidariteit het aktief aan die proses deelgeneem en hierdie veiligheidsmaatreëls is ‘n direkte gevolg van hierdie proses.
“Sodanige prestasies kan slegs behaal word as almal die verantwoordelikheid vir gesondheid en veiligheid en spanwerk op hulle skouers neem. Verder is die leierskap van die bestuur en span ten opsigte van veiligheid by Sibanye-Stillwater se goeie werk die afgelope jaar opgemerk en dit word hoog op prys gestel,” het Gideon du Plessis, hoofsekretaris van Solidariteit, gesê.
Solidarity is vol vertroue that Sibanye se leierskap vir veiligheid die veiligheidskultuur by Sibanye-Stillwater verbeter het en dat dit ‘n groot verskil gemaak het om die mylpaal te bereik in vergelyking met die uiters ongelukkige vorige jaar.
Solidariteit maan die myn egter om nie gerus te raak nie en doen ‘n dringende beroep op hulle om deurgaans veiligheidsbewus te bly sodat elke werknemer elke dag veilig na hul families kan terugkeer.
“Die werklike toets van julle veiligheidskultuur en toewyding kom nou met die instandhouding van hierdie prestasie en met ‘n verdere afname in ongelukke en beserings,” het Du Plessis gesê.